

Číslo spisu: NBS1-000-096-859V Bratislave, dňa 12.06.2024

# INFORMÁCIA O VÝSLEDKU VYHODNOTENIA PONÚK

**A PORADIE UCHÁDZAČOV**

podľa § 55 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

# Verejný obstarávateľ: Národná banka Slovenska

**Sídlo verejného obstarávateľa**: Imricha Karvaša 1, 813 25 Bratislava

**Predmet zákazky:** Organizácia podujatia EFA 2024 – European Finance Association, 51st Annual Meeting 21. – 24. August 2024–Denná časť

**Postup verejného obstarávania:** Nadlimitná zákazka, § 66 zákona o verejnom obstarávaní

postupom podľa § 66 ods. 7 písm. b) zákona o verejnom

obstarávaní

# Označenie v Úradnom vestníku EÚ

**a vo Vestníku VO vedeného ÚVO:** Oznámenie o vyhlásení verejného obstarávania zverejnené v Úradnom vestníku EÚ č. 75/2024 zo dňa 16. 04. 2024 pod číslom 224501-2024 a vo Vestníku verejného obstarávania 75/2024 zo dňa 17. 04. 2024 pod číslom 10503-MSS.

# Identifikačné údaje úspešného uchádzača:

**LEOPARD PRODUCTION, s. r. o**

Sreznevského 3

831 03 Bratislava, IČO: 44387407

# Informácia o charakteristikách a výhodách prijatej ponuky:

Verejný obstarávateľ vyhodnotil na základe stanovených kritérií ponuku uchádzača č. 3 ako úspešnú, nakoľko tento uchádzač predložil ponuku s najlepším pomerom ceny (70 %) a kvality (30 %). V rámci vyhodnotenia kritéria najnižšej ceny sa táto ponuka umiestnila na 4. mieste a pri hodnotení kvality konceptu sa umiestnila na prvom mieste, nakoľko v rámci podkritérií návrh nábytkov, dekorácií a dizajn priestoru a návrh vizuálnej identity išlo o najlepší návrh. Hodnotiaca komisia pri vizuálnej identite vyzdvihla, že celkovo ide o pekný, kvalitne rozpracovaný a  najlepšie poňatý koncept (spojenie cez mincu a banky), s výrazným náskokom oproti ostatným konceptom. Vyznačuje sa zaujímavou vizualitou a ideou („zrkadlo spoločnosti“). Esteticky je to veľmi kultivované a návrh obsahuje pekné scénické a priestorové prvky. Koncept je tak podľa komisie vysoko relevantný pre účely podujatia.

Ponuka úspešného uchádzača zároveň splnila všetky požiadavky stanovené verejným obstarávateľom na predmet zákazky a náležitosti ponuky stanovené verejným obstarávateľom v Oznámení o vyhlásení verejného obstarávania a v súťažných podkladoch, ktoré verejný obstarávateľ vyhodnocoval podľa § 53 zákona o verejnom obstarávaní.

# Výsledok vyhodnotenia splnenia podmienok účasti u úspešného uchádzača:

Verejný obstarávateľ v súlade s bodom 36 časti A.1 *„POKYNY NA VYPRACOVANIE PONUKY“* súťažných podkladov posúdil splnenie podmienok účasti u uchádzača, ktorý sa umiestnil na prvom mieste v poradí na základe kritérií na vyhodnotenie ponúk a v súlade s podmienkami účasti uvedenými v Oznámení o vyhlásení verejného obstarávania a v súťažných podkladoch a konštatoval, že **uchádzač splnil podmienky účasti stanovené verejným obstarávateľom v plnom rozsahu.**

# Informácie preukazujúce splnenie podmienok účasti:

**Podmienky účasti týkajúce sa osobného postavenia:**

Uchádzač mal preukázať splnenie podmienok účasti týkajúce sa osobného postavenia podľa   
§ 32 ods. 1 zákona o verejnom obstarávaní.

Úspešný uchádzač preukázal splnenie podmienok účasti osobného postavenia zápisom do zoznamu hospodárskych subjektov pod registračným číslom č. zápisu 2023/8-PO-G3847 s platnosťou zápisu do 08. 08. 2026.

# Podmienky účasti týkajúce sa finančného a ekonomického postavenia:

Verejný obstarávateľ požadoval preukázanie minimálnej výšky obratu v oblasti predmetu zákazky podľa bodu 35 súťažných podkladov.

Úspešný uchádzač prostredníctvom účtovnej závierky a predložených referenčných zákaziek preukázal súhrnný obrat presahujúci 600 000 eur.

# Podmienky účasti týkajúce sa technickej alebo odbornej spôsobilosti:

Verejný obstarávateľ požadoval splnenie podmienok účasti týkajúcich sa technickej alebo odbornej spôsobilosti podľa § 34 ods. 1 písm. a) zákona o verejnom obstarávaní a podľa bodu 36.1.1 súťažných podkladov.

Úspešný uchádzač predložil zoznam obsahujúci organizáciu podujatí pre piatich odberateľov, pričom niektoré podujatia sa konali počas viacerých rokov požadovaného referenčného obdobia. Každé z podujatí bolo rovnaké alebo podobné ako predmet zákazky a boli organizované pre viac ako 300 účastníkov. Obsahom referencií pritom bolo aj uvedenie, že podujatia zahŕňali aj zabezpečenie nábytku, osvetľovacej a ozvučovacej techniky a cateringu v rôznych kombináciách (niektoré aj kumulatívne).

Podmienku účasti podľa § 34 ods. 1 písm. g) ZVO podľa bodu 36.1.2 súťažných podkladov uchádzač preukázal prostredníctvom svojej internej kapacity p. Lukáša Kočiša.

Na účely podmienky účasti podľa § 34 ods. 1 písm. l) ZVO podľa bodu 36.1.3 súťažných podkladov uchádzač uviedol, že:

* catering zabezpečí prostredníctvom spoločnosti SHARKAM B&B CATERING s.r.o., Krokusová 20243/3, 821 07 Bratislava,
* ozvučovaciu a osvetľovaciu techniku zabezpečí prostredníctvom spoločnosti TLpro s.r.o, Janka Kráľa 43, 936 26 Starý Tekov a Martin Kupčo – SHOWSERVICE, Krmanova 1812/5, 811 03 Bratislava,
* nábytky zabezpečí prostredníctvom spoločnosti mima production, s.r.o., Martničekova, 821 09 Bratislava.

Na základe vyššie uvedených skutočností verejný obstarávateľ vyhodnotil, že **uchádzač splnil stanovené podmienky účasti, týkajúce sa technickej alebo odbornej spôsobilosti podľa § 34 zákona o verejnom obstarávaní.**

# Identifikácia osoby poskytujúcej kapacity podľa § 33 ods. 2 a § 34 ods. 3 zákona o verejnom obstarávaní:

Neaplikuje sa.

# Lehota, v ktorej môže byť doručená námietka:

V súlade s § 170 zákona o verejnom obstarávaní.

**Ponukové ceny:**

|  |  |  |
| --- | --- | --- |
| **Ponuka č.** | **Uchádzač** | **Ponuková cena** |
| 1. | **CREATIVE PRO a.s.,**  Matúšova 56/A, 811 04 Bratislava – mestská časť Staré mesto  IČO: 35968702 | 274 130,64 |
| **2.** | **VIVA EVENTS, s.r.o.**  Kľukatá 41, 821 05 Bratislava - mestská časť Ružinov  IČO: 51154765 | 268 011,46 |
| 3. | **LEOPARD PRODUCTION, s. r. o.,**  Sreznevského 3, 831 03 Bratislava  IČO: 44387407 | 284 796,00 |
| 4. | **E-MOTION s.r.o.,**  Betliarska 8/A, 851 07 Bratislava  IČO: 35732105 | 294 796,37 |
| 5. | **MERTEL, s. r. o.**  Skalná 11, 811 01 Bratislava - mestská časť Staré mesto  IČO: 35967412 | 281 205,10 |

**Výsledné poradie podľa prideleného počtu bodov:**

|  |  |  |  |  |
| --- | --- | --- | --- | --- |
| **Poradie** | **Uchádzač** | **Počet bodov “Koncept” (max. 30)** | **Počet bodov “Všeobecná časť” (max. 70)** | **Celkový počet bodov (max. 100)** |
| **1.** | **LEOPARD PRODUCTION, s. r. o.** | **23,1** | **65,87** | **88,97** |
| 2. | VIVA EVENTS, s.r.o. | 17,4 | 70 | 87,4 |
| 3. | CREATIVE PRO a.s., | 16,8 | 68,44 | 85,24 |
| 5. | MERTEL, s. r. o. | 10,5 | 66,72 | 77,22 |
| 4. | E-MOTION s.r.o. | 12,8 | 63,64 | 76,44 |
|  |  |  |  |  |